**OSNOVNA ŠKOLA „ VLADIMIR NAZOR „ ĐAKOVO**

Na temelju čl. 51. i 56. Statuta Osnovne škole „ Vladimir Nazor „, Đakovo, a vezano uz članak 52. Zakona o proračunu ("NN", br. 87/08., 136/12. i 15/15.) i Pravilnik o načinu korištenja vlastitih prihoda proračunskih korisnika Osječko-baranjske županije KLASA:400-09/20-01/3, URBROJ:2158/1-0-02-20-229 od 16. lipnja 2020. godine, Školski odbor Osnovne škole „ Vladimir Nazor“ , Đakovo na 34. sjednici održanoj dana 7. listopada 2020. godine, donosi

**PRAVILNIK O NAČINU OSTVARIVANJA I KORIŠTENJA**

**VLASTITIH PRIHODA**

1. OPĆE ODREDBE

Članak 1.

Ovim Pravilnikom o načinu ostvarivanja i korištenja vlastitih prihoda (u daljnjem tekstu: Pravilnik) pobliže se uređuje način ostvarivanja i korištenja vlastitih prihoda Osnovne škole „Vladimir Nazor“, Đakovo (dalje u tekstu: Škola).

1. OSTVARIVANJE VLASTITIH PRIHODA

Članak 2.

Sukladno članku 52. Zakona o proračunu ("Narodne novine" br. 87/08., 136/12. i 15/15.) vlastitim prihodima smatraju se prihodi koje Škola ostvari od obavljanja poslova na tržištu i u tržišnim uvjetima a koji se ne financiraju iz proračuna.

Članak 3.

Novčana sredstva ostvaruju se:

* prodajom stanova
* najma učioničkog i drugog prostora škole
* prikupljanja starog papira
* potporom iz državnoga, županijskoga i gradskog proračuna,
* donacijama i sponzorstvom,
* iz drugih izvora u skladu sa zakonom.

Članak 4.

Novčana sredstva za djelovanje Učeničke zadruge ostvaruju se:

* članarinom,
* prodajom proizvoda i usluga nastalih radom učenika u Zadruzi,
* potporom iz državnoga, županijskoga i gradskog-općinskog proračuna,
* donacijama i sponzorstvom,
* darovima,
* iz drugih izvora u skladu sa zakonom.

III. KORIŠTENJE VLASTITIH PRIHODA

Članak 5.

Vlastiti prihodi Škole, kao prihodi koje Škola ostvaruje obavljanjem poslova na tržištu i u tržišnim uvjetima koji se ne financiraju iz proračuna, koriste se za odgojno-obrazovne svrhe odnosno podmirenje materijalno - financijskih rashoda Škole, investicijsko održavanje i rashode za nabavu opreme, pod uvjetima i na način propisan Statutom, posebnim propisima, odlukom o izvršavanju proračuna Županije i ovog Pravilnika.

Vlastitim prihodima Škola podmiruje rashode nastale obavljanjem poslova temeljem kojih su vlastiti prihodi i ostvareni.

Članak 6.

Novčana sredstva ostvarena prodajom stanova škola uplaćuje u državni proračun u omjeru 65% a 35% ostaje školi i koristiti u odgojno-obrazovne svrhe odnosno za podmirenje materijalno - financijskih rashoda Škole, investicijsko održavanje i rashode za nabavu opreme.

Članak 7.

Novčana sredstva ostvarena od najma učioničkog i drugog prostora škole koriste se u odgojno-obrazovne svrhe odnosno za podmirenje materijalno - financijskih rashoda Škole, investicijsko održavanje i rashode za nabavu opreme.

Članak 8.

Novčana sredstva ostvarena prikupljanjem starog papira koriste se za pomoć učenicima slabijeg imovinskog stanja za sufinanciranje ekskurzija, izleta i slično.

Članak 9.

Potpore iz državnoga, županijskoga i gradskog proračuna koriste se isključivo u svrhu za koje su namijenjene.

Člana 10.

Škola može primiti donaciju u novcu i dužna ju je koristiti za namjene za koje je dana, odnosno za namjene koje je odredio donator, osim ako donacija nije u suprotnosti s obrazovnom i odgojnom funkcijom Škole.

U slučaju da je donacija u suprotnosti s obrazovnom i odgojnom funkcijom Škole, Škola će izvršiti povrat primljenih sredstava.

U slučaj da donator nije odredio namjenu doniranih sredstava ista će se koristiti za odgojno-obrazovne svrhe odnosno podmirenje materijalno - financijskih rashoda Škole, investicijsko održavanje i rashode za nabavu opreme.

Ugovorom o donaciji, kojeg potpisuje ravnatelj Škole, u pravilu se detaljnije uređuje namjena doniranih sredstava, povratno izvješće o korištenju sredstava i druga pitanja vezana uz donaciju.

Članak 11.

Novčana sredstva Učeničke zadruge koriste se isključivo za rad zadruge temeljem odluke upravnih tijela zadruge.

Članak 12.

Rashodi koje Škola podmiruje nastale obavljanjem poslova odnosno stjecanjem vlastitih prihoda su:

* rashodi repromaterijala,
* rashodi za usluge,
* rashodi za održavanje objekata i imovine škole,
* rashodi za nabavku opreme
* rashodi reprezentacije,
* ostali nespomenuti rashodi i usluge.

Članak 13.

Ako je Škola u bilanci na dan 31.12. prethodne godine iskazala manjak prihoda (iz izvora: vlastiti prihodi) obvezna je vlastite prihode ostvarene u iznosu većem od potrebnog za podmirenje rashoda iz članka 12. stavka 1. ovoga Pravilnika rasporediti za pokriće iskazanog manjka.

Ako Škola ostvari vlastite prihode u iznosu većem od potrebnog za podmirenje rashoda iz članka 12. ovoga Pravilnika obvezna je koristiti do 80% tih prihoda za pokriće materijalnih i financijskih rashoda, rashoda za nabavu nefinancijske imovine te izdatke za financijsku imovinu i odnosno za druge namjene utvrđene sukladno njegovim općim aktima.

Iznimno, Škola može vlastite prihode koristiti za određene namjene u omjeru drugačijem od utvrđenog u prethodnim stavcima ovoga članka uz prethodnu suglasnost nadležnog upravnog tijela Županije, kao osnivača, a iz razloga koje nadležno upravno tijelo ocijeni opravdanim.

Vlastiti prihodi koji se ne iskoriste u tekućoj godini, prenose se u sljedeću proračunsku godinu, a ostvareni višak prihoda koristi se sukladno zakonu i općim aktima Škole.

Članak 14.

Ovaj Pravilnik stupa na snagu danom donošenja i objavljuju se na web stranicama Škole.

Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sanja Vidović

KLASA: 011-03/20-01/

URBROJ:2121/15-20-01-1

Đakovo, 7. listopada 2020.

Ravnatelj:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Andrija Šušak, prof.